
έκδοση για τον πολιτισμό και την ανάπτυξη 


Λίγα λόγια ... 

Αιθήρ, το πέμπτο στοιχείο του κόσμου. Η πεμπτουσία, ο συνδετικός κρίκος του σύ- 
μπαντος, η θεϊκή πνοή. Συμβολικός λοιπόν ο τίτλος του εντύπου, γιατί πως μπορεί να 
ερμηνεύσει κανείς το μεράκι, το φιλότιμο, τον έρωτα, το ταλέντο, την έμπνευση. Αυτά 
ακριβώς που χρειάζονται για να έχει η ζωή μας ποιότητα. Αυτά που γεννούν πολιτι¬ 
σμό, που χαρίζουν ομορφιά. Αυτά που μπορούν να φέρουν στην πολιτεία μας ανά¬ 
πτυξη, πρόοδο κι ευημερία. Πολιτισμός και Ανάπτυξη λοιπόν είναι η θεματογραφία 
του εντύπου Αιθέρος, συνδετικό δεσμό της θεωρίας με την πράξη. Του πνεύματος και 
της ύλης. Στόχος δηλαδή του εντύπου είναι να αποτελέσει βήμα σύγχρονής 
έκφρασης απόψεων για την ανάδειξη του πολιτισμού μας και την επίτευξη οικονομι¬ 
κής ανάπτυξης. Την κοινή μας Πρόοδο. Ο Αιθήρ φιλοξενεί σκέψεις, στοχασμούς, 
απόψεις, προβληματισμούς, μελέτες, προτάσεις. Αντικειμενικός του σκοπός είναι η 
κατανόηση της πραγματικότητας μας, η γνώση των δυνατοτήτων μας, η καταγραφή 
των αδυναμιών μας και η εξεύρεση λύσεων. Αν η επίτευξη του ευ ζην είναι ένα αέναο 
πρόβλημα της ανθρωπότητας, σήμερα αυτό απαιτεί περισσότερο από ποτέ τη συμ¬ 
μετοχή όλων μας. Συμμετοχή με μεράκι, με όρεξη, συμμετοχή ανθρώπων εμπνευσμέ¬ 
νων από τον πολιτισμό μας, ανθρώπων ερωτευμένων με τη ζωή. 

σελ.3 ... Οικονομία Πολιτισμού 

για τον πολιτισμό και την ανάπτυξη 


αιθήρ 

προόδου 


Οικονομία Πολιτισμού 

Προσωπικά, ως οικονομολόγος και ως πολίτης, έχω καταλήξει στην 
άποψη ότι για να ανακάμψει η ελληνική οικονομία πρέπει να τη συν¬ 
δέσουμε με το μεγαλύτερο περιουσιακό μας στοιχείο, τον πολιτισμό 
μας. Προτείνω λοιπόν να κάνουμε την οικονομία μας, Οικονομία Πο¬ 
λιτισμού, ώστε μέσω της ανάδειξης του πολιτισμού μας να έρθει η 
οικονομική ανάπτυξη του τόπου μας. 

Ως Πολιτισμό αντιλαμβάνομαι τη σύμμετρη συμμετοχή στη ζωή των 
τριών στοιχείων που την απαρτίζουν: της ύλης, της ψυχής και του 
πνεύματος. Για να δώσω ένα παράδειγμα, πολιτισμός είναι η μουσι¬ 
κή. Για να δημιουργηθεί μουσική απαιτείται κατάθεση ψυχής, γι’ αυτό 
άλλωστε κι η μουσική αγγίζει τις ψυχές των ανθρώπων. Απαιτείται 
όμως και συμμετοχή της ύλης, το σώμα που θα παίξει το μουσικό 
όργανο ή το σώμα που θα το κατασκευάσει το όργανο που κι αυτό 
αποτελείται από ύλη. Αυτό με τη σειρά του απαιτεί τη συμμετοχή του 
πνεύματος. Την τέχνη του μάστορα που θα το κατασκευάσει, τέχνη 
που χρησιμοποιεί γεωμετρία, μαθηματικά. Μαθηματικά βέβαια, δηλα¬ 
δή το πνεύμα, χρησιμοποιεί και η μουσική. Η μουσική με τη σειρά της, 
αφού γεννηθεί, επηρεάζει και το μυαλό και την ψυχή και το σώμα. Αν 
είναι καλή μουσική τα επηρεάζει θετικά. Αν είναι κακή, αρνητικά. Έτσι, 
σαν τη μουσική, λειτουργεί συνολικά ο Πολιτισμός. Όσο πιο ποιοτική, 
συμμετρική και αρμονική είναι η συμμετοχή των τριών στοιχείων: της 
ύλης, της ψυχής και του πνεύματος, τόσο υψηλότερος είναι και ο πα- 
ραγόμενος Πολιτισμός. 

Τι αντιλαμβάνομαι τώρα ως Ανάπτυξη; Τον βαθμό εξέλιξης της ζωής 
μας. Ο ρυθμός που η ζωή μας βελτιώνεται είναι ανάπτυξη. Αν η ζωή 
μας δεν εξελίσσεται δεν έχουμε ανάπτυξη. Και για να 'χει δύναμη η 
ανάπτυξη τι χρειάζεται; Πολιτισμό. Πολιτισμό όμως υψηλό, πολιτισμό 
ποιοτικό. Χρησιμοποιώντας πάλι το παράδειγμα της μουσικής, ως 
οικονομική δραστηριότητα αυτή τη φορά, μπορούμε να διαπιστώ¬ 
σουμε ότι η μουσική μπορεί να γεννήσει χρήμα, να τονώσει επαγγέλ¬ 
ματα, να φέρει υλική ευμάρεια και να οδηγήσει σε ανάπτυξη. Ότι δε 
ισχύει για τη μουσική ισχύει συνολικά για τον πολιτισμό. Η ανάδειξη 
του πολιτισμού μπορεί να οδηγήσει σε οικονομική ανάπτυξη. 

Εδώ ακριβώς βρίσκεται και το δικό μας συγκριτικό πλεονέκτημα. Ο 
ελληνικός μας πολιτισμός. Πολιτισμός με ποιότητα, με βάθος. Πολιτι- 

για τον πολιτισμό και την ανάπτυξη 


αιθήρ 

σμός με μοναδική ικανότητα να βελτιώνει με μέτρο και αρμονία τις 
ζωές των ανθρώπων. Πολιτισμός που καλύπτει κάθε ανθρώπινη 
δραστηριότητα: τη μουσική, το χορό, τη διατροφή, το διάβασμα, τον 
αθλητισμό, τις τέχνες και τις επιστήμες όλες. 

Ενώ όμως όλοι μας τα γνωρίζουμε αυτά γεννιέται το ερώτημα: τι κά¬ 
νουμε; Τα έχουμε αυτά στη ζωή μας; Έχει ποιότητα η ζωή μας! ΟΧΙ 
όσο θα έπρεπε. Μπορούμε να ζήσουμε καλύτερα. 

Εδώ εδράζει η πρόταση μου: ΠΡΕΠΕΙ ΝΑ ΔΡΑΣΟΥΜΕ. Να δράσουμε 
ως πολίτες. Να συνεννοηθούμε, να σχεδιάσουμε και να υλοποιήσου¬ 
με μια καλύτερη ζωή. Πιο συγκεκριμένα προτείνω να κάνουμε την 
οικονομία μας, Οικονομία Πολιτισμού. 

Τι σημαίνει αυτό; Σημαίνει να συνδέσουμε το ευ ζην με το ζην. Σημαί¬ 
νει να συνδέσουμε τον πολιτισμό μας με την καθημερινότητα μας, 
την επιβίωση μας. Να αξιοποιήσουμε το μεγαλύτερο συγκριτικό μας 
πλεονέκτημα, το μεγαλύτερο περιουσιακό μας στοιχείο. Είμαστε κλη¬ 
ρονόμοι ενός ζωντανού πολιτισμού που όμως δεν τον έχουμε συνδέ¬ 
σει επαρκώς με την οικονομία μας. 

Εδώ ακριβώς εστιάζει η πρόταση μου. Να συνδέσουμε ΑΜΕΣΑ 
όλους τους τομείς της οικονομίας μας με τον πολιτισμό μας. 

Για να γίνω πιο κατανοητός θα χρησιμοποιήσω ως παράδειγμα τον 
τουρισμό. Οι ξένοι δεν έρχονται για ήλιο και θάλασσα, αυτά υπάρ¬ 
χουν κι αλλού. Ακόμα και Τούρκοι τουρίστες στη Χίο, θυμάμαι προ 
δεκαετίας, αν κι έχουν απέναντι ακριβώς ίδιο περιβάλλον, με το που 
έρχονταν στο νησί ξετρελαίνονταν! Γιατί; Για τα φαγητά μας, τη μου¬ 
σική μας, τους χορούς μας, τη φιλοξενία μας. Αυτό το «κάτι» που 
μόνο εδώ, βρίσκει ένας ξένος. Αυτό το «κάτι» όμως είναι ο πολιτισμός 
μας. Και τα ίδια με τους Τούρκους έλεγαν Αγγλοι, Γάλλοι, Ρώσοι, Αμε- 
ρικάνοι, Κινέζοι. Ο τουρισμός λοιπόν είναι ένα παράδειγμα που μας 
δείχνει πως ο πολιτισμός μπορεί να οδηγήσει σε ανάπτυξη. Να μας 
φέρει χρήμα. Μας δείχνει όμως και τι μπορεί να συμβεί στην οικονομί¬ 
α, στο περιβάλλον, στην κοινωνία όταν το χρήμα αλόγιστα και χωρίς 
έλεγχο μας απομακρύνει από τον πολιτισμό μας. Όταν απολίτιστοι 
επαγγελματίες προσελκύουν απολίτιστους πελάτες. Όταν οι ίδιοι οι 
ξένοι τουρίστες απομακρύνονται γιατί δε βρίσκουν αυτό για το οποίο 
έρχονται, να γευτούν Ελλάδα. 

Όλα αυτά όμως είναι θεωρία. Για να αποκτήσει αξία η θεωρία πρέπει 
να γίνει πράξη. Να συνδεθεί το ζην με το ευ ζην. Να πάψει ο πολιτι¬ 
σμός να είναι κάτι ελιτίστικο, ένα χόμπυ που γεμίζει τις περισσευάμε- 
νες ώρες, ένα πάρεργο της ζωής μας. Να συνειδητοποιήσουμε ότι ο 
πολιτισμός, θέλοντας και μη, μας αφορά όλους, πάντα και παντού. 
Γιατί πολιτισμός δεν είναι μόνο η φιλοσοφία και οι καλές τέχνες. Πολι¬ 
τισμός είναι το σύνολο της ζωής μας. Είναι η διατροφή μας, το ντύσι¬ 
μο μας, ο τρόπος που κινούμαστε, ο τρόπος που δουλεύουμε. Ο 
τρόπος που βγάζουμε χρήμα για να ζήσουμε είναι πολιτισμός. Το 
εμπόριο, οι υπηρεσίες, η παραγωγή μας είναι πολιτισμός. Μπορού¬ 
με όμως και οφείλουμε να του δώσουμε ποιότητα. Θα μας ωφελήσει 
τριπλά: ψυχικά, πνευματικά και υλικά. 

Περιουσία μας κι οδηγός μας είναι η ζώσα κληρονομιά μας. Ο ελλη¬ 
νικός πολιτισμός. Ο ελληνικός τρόπος ζωής που χρειάζεται όμως να 
τον ξαναβρούμε, να τον ξαναγνωρίσουμε, να τον ξανακάνουμε δικό 
μας και να τον δυναμώσουμε με τις δικές μας σύγχρονες ανάγκες 
και δυνατότητες. Με όρεξη και μεράκι. 

Γιατί όπως ο Πολιτισμός, έτσι κι η Ανάπτυξη θέλει μέτρο κι αρμονία. Η 
οικονομία δεν μπορεί να αναπτύσσεται μονόπλευρα και χωρίς ποιό¬ 
τητα. Ούτε χωρίς προγραμματισμό και χωρίς έλεγχο, Οι δυνατότητες 
μας πάντως είναι τεράστιες: η ελληνική κουζίνα, τα ελληνικά κρασιά, 
η μουσική, οι χοροί μας, οι τέχνες μας, οι επιστήμες μας. Ταλέντα μά¬ 
λιστα υπάρχουν ακόμα πολλά στη χώρα μας με καινοτόμες ιδέες, με 
όρεξη και πολύ μυαλό. Αρκεί να αποφασίσουμε να τα αξιοποιήσου- 
με, με ΣΥΣΤΗΜΑ και ΜΕΘΟΔΙΚΑ. Να κάνουμε την οικονομία μας, Οι¬ 
κονομία Πολιτισμού._ ( δγκ ) 


Πρόταση Οικονομικής Ανάπτυξης 

75 δις X 10 χρόνια = 750 δις ευρώ 

Ο χρόνος έχει καθοριστική σημασία στην ανθρώπινη ζωή. Η έγκαιρη 
επέμβαση σώζει. ΣΗΜΕΡΑ η Ελλάς οφείλει να σχεδιάσει ΑΜΕΣΑ ένα 
ολοκληρωμένο σχέδιο οικονομικής ανασυγκρότησης. Αύριο ίσως 
είναι αργά. 

Το συγκεκριμένο σχέδιο οικονομικής ανάπτυξης ύψους 750 δις ευρώ 

που προτείνω αφορά ένα εθνικό σχέδιο αστικής ανασυγκρότησης. 
Μια πρόταση κατασκευής 10 νέων πόλεων σε βάθος ΙΟετίας. 

Όσο μεγάλο κι αν φαίνεται το απαιτούμενο κεφάλαιο είναι εφικτό και 
κυρίως είναι ΑΠΑΡΑΙΤΗΤΟ για την ανάταξη της ελληνικής οικονομίας. 
Η Ελλάς μπορεί και οφείλει να τα καταφέρει. 

Χοηυατοδότησπ : 1/3 εθνική συμμετοχή, 1/3 διεθνής συμμετοχή και 
1/3 ιδιωτική συμμετοχή. 

Εθνική συυυετοχή 250 δια ευρώ : η Ελλάς δεν έχει απολέσει το δικαίω¬ 
μα έκδοσης νομίσματος. Το έχει συνεκχωρήσει στην ΕΚΤ. Έχει λοιπόν 
το δικαίωμα να ζητήσει από τους εταίρους μας 250 δις ευρώ για συ¬ 
γκεκριμένο σκοπό. ΑΝ αρνηθεί η ΕΚΤ τότε η χώρα πρέπει να επιστρέ¬ 
φει σε εθνικό νόμισμα. Προσωπική μου γνώμη βέβαια είναι να έχουμε 
ως πρώτη επιλογή την παραμονή στο ευρώ και γι αυτό πρέπει ΝΑ 
ΕΞΑΝΤΛΗΣΟΥΜΕ ΚΑΘΕ ΜΕΣΟ διαπραγμάτευσης. Αν όμως δεν εισα¬ 
κουστούμε τότε ΠΡΟΕΧΕΙ η εθνική επιβίωση. 

Διεθνής συυυετοχή 250 διο ευρώ : η Ελλάς μπορεί να επιτύχει διεθνή 
οικονομική συμμαχία με άλλες χώρες που με την οικονομική συμμε¬ 
τοχή τους θα συνδράμουν με τη σειρά τους τις δικές τους επιχειρή¬ 
σεις. Η διπλωματία και η γεωπολιτική άμιλλα καθιστούν το έδαφος 
γόνιμο όταν υπάρχει ολοκληρωμένο σχέδιο. Οι καιροί μας ευνοούν. 

Ιδιωτική συυυετοχή : Ανοιχτή πρόσκληση σε επιχειρήσεις ανά την υ- 
φήλιο μπορεί να προσελκύσει επενδυτές όλων οικονομικών δραστη¬ 
ριοτήτων. Ένα τεκμηριωμένο σχέδιο αστικής ανάπτυξης προσφέρει 
ελκυστικότατες οικονομικές αποδόσεις. 

Το σχέδιο 

Σχεδιασμός κατασκευής 1 νέας πόλης ανά έτος με στόχο τις 10 πό¬ 
λεις σε βάθος δεκαετίας. Κόστος κατασκευής ανά πόλη των 200.000 
κατοίκων 75 δις ευρώ (375 χιλιάδες ευρώ κόστος ανά κάτοικο). 

Εμπόδια 

• Παλαιοκομματικές αντιλήψεις, που όμως θα σαρωθούν από 
την εθνική ανάγκη και τη λαϊκή ομοψυχία. Η επιτυχία είναι ζήτη¬ 
μα κοινής απόφασης. 

• Ατομικά συμφέροντα, που όμως σύντομα θα διαπιστώσουν 


6 


Απρίλιος - Ιούνιος 2020 



για τον πολιτισμό και την ανάπτυξη 


αιθήρ 

προόδου 


ότι όχι μόνο δεν έχουν να χάσουν αλλά αντίθετα θα ωφελη¬ 
θούν πολλαπλάσια. Οι ιδιοκτήτες υφιστάμενων ακινήτων, για 
παράδειγμα, ίσως νιώσουν ότι θα απαξιωθούν οι περιουσίες 
αλλά αντίθετα θα δουν γρήγορα το εισόδημα τους να αυξάνε¬ 
ται. Ο οικοδομικός οργασμός θα προσελκύσει τέτοια ανθρώ¬ 
πινη δραστηριότητα που δεν θα επαρκούν τα υφιστάμενα δια¬ 
μερίσματα να καλύψουν τη ζήτηση. Οι νέες επενδυτικές ευκαιρί¬ 
ες που θα προκύψουν δε, θα είναι τέτοιες που θα εκτοξεύσει το 
μέσο ατομικό εισόδημα. 

• Γραφειοκρατικές αγκυλώσεις, που όμως θα καμφθούν με κα¬ 
τάλληλη ηγεσία και κυρίως θα λυγίσουν υπό το βάρος των 
αναγκών που θα προκύψουν. 

Οφέλη 

• Αμεση ανάταξη της οικονομίας. 

• Διάχυση της οικονομικής δράσης σε όλους τους τομείς: παρα¬ 
γωγή, εμπόριο, υπηρεσίες. 

• 25% αύξηση του ΑΕΠ. 

• Επιπλέον κρατικά έσοδα 15 δις ευρώ που μπορούν να διατε¬ 
θούν ΑΜΕΣΑ σε υγεία, παιδεία και ένοπλες δυνάμεις. 

• Εξυγίανση της οικονομικής δραστηριότητας. 

• Ευελιξία σχεδιασμού και δράσης 

Όσο κι αν ξενίζει το ύψος του προτεινόμενου σχεδίου, η πραγματικό¬ 
τητα είναι ότι η χώρα μας έχει ήδη διαχειριστεί τις τελευταίες δεκαετίες 
ανάλογα κεφάλαια. Τα διέθεσε όμως χωρίς ολοκληρωμένο σχέδιο 
και τα σπατάλησε σε μη αποδοτικές δράσεις. Οφείλουμε να διδα¬ 
χθούμε από το πρόσφατο παρελθόν και να μην επαναλάβουμε τα 
ίδια λάθη. Τώρα ΔΕΝ υπάρχει περιθώριο αποτυχίας. Βασική βέβαια 
προϋπόθεση επιτυχίας του σχεδίου είναι η ύπαρξη εμπνευσμένης 
ηγεσίας και πανεθνικής συστράτευσης. Το έθνος μας εντός και εκτός 
της χώρας διαθέτει το απαιτούμενο ανθρώπινο κεφάλαιο. Αν εξα¬ 
σφαλιστεί και η πρέπουσα ομοψυχία μπορούμε για μια ακόμη φορά 
να εκπλήξουμε και να εμπνεύσουμε ολόκληρη την υφήλιο. 

Το προτεινόμενο σχέδιο στοχεύει στην αναθέρμανση της ελληνικής 

οικονομίας και ΚΥΡΙΩΣ στην εξυγίανση της οικονομικής και κοινωνι¬ 
κής ζωής. Οι πόλεις μας είναι σε μεγάλο βαθμό άσχημες και γερα- 
σμένες. Έχουν χτιστεί με άσχημο τρόπο σε δύσκολες εποχές όταν 
ζητούμενο ήταν η επιβίωση και μόνο. Η επιβίωση βέβαια παραμένει 
ζητούμενο αλλά οφείλουμε εκτός από το ζην να σχεδιάσουμε και το 
ευ ζην. Το ευ ζην είναι αυτό που τελικά θα μας εξασφαλίσει όχι μόνο 
ποιότητα αλλά και αυτήν την επιβίωση μας. Η απάντηση στα σημερι¬ 
νά μας αδιέξοδα είναι ο ελληνικός πολιτισμός μας, πολιτισμός πα¬ 
νανθρώπινος^ (δν κ ) 


Συνταγματική μεταρρύθμιση 

Η δημοκρατία είναι κατά τη γνώμη μου το καλύτερο πολίτευμα για 
την πρόοδο των ανθρώπων. Γιατί όταν οι αποφάσεις λαμβάνονται 
από πολλούς τότε μειώνονται οι πιθανότητες για λάθη και αστοχίες. 
Η ποιότητα της δημοκρατίας δε, επηρεάζει άμεσα την ποιότητα της 
ζωής μας. Το πολίτευμα άλλωστε έχει καθοριστική σημασία για την 
οικονομική πολιτική που ακολουθείται. Βέβαια ένα από τα μειονεκτή¬ 
ματα της δημοκρατίας είναι ο κίνδυνος να παρασυρθεί ο λαός από 
φαύλους δημαγωγούς και πονηρούς δημοκόπους. Γι’ αυτό το λόγο 
θεμέλιο του δημοκρατικού πολιτεύματος είναι ο Νόμος, δηλαδή το 
Σύνταγμα. Όταν αυτό καταστρατηγείται, όταν οι νόμοι καταπατού- 
νται, τότε το πολίτευμα διολισθαίνει από δημοκρατία σε φαυλοκρατία 
και από πολίτευμα υπέρ των πολλών γίνεται πολίτευμα υπέρ των λί¬ 
γων. 

Το πολίτευμα που έχουμε σήμερα είναι δημοκρατικό; Έχουμε αληθινή 
δημοκρατία; ΟΧΙ. Γιατί καταρχήν απουσιάζει μια εκ των βασικών αρ¬ 
χών της δημοκρατίας, η διάκριση των εξουσιών. Επίσης η κυβέρνη¬ 
ση εκλέγεται με ποσοστό μειοψηφίας κι όχι πλειοψηφίας, ενώ υπάρ¬ 
χουν και ένα σωρό άλλα ελλείμματα δημοκρατίας. Το χειρότερο 
όμως είναι ότι ο λαός ΔΕΝ συμμετέχει ενεργά στα κοινά. Πέραν της 
ψήφου, υπό τις ελλειμματικές συνθήκες των εκλογών, η πολιτική έχει 
καταντήσει ελιτίστικο σπορ σε στίβο φθοροποιών αγωνισμάτων. Η 
κοινωνική ηθική απουσιάζει από την άσκηση της πολιτικής που εξο¬ 
βελίζει την αξιοκρατία, την ισοπολιτεία, τη δικαιοσύνη. Καταλήγει έτσι 
όπως διαρκώς διαπιστώνουμε σε αναποτελεσματικότητα. 

Τα προβλήματα της ελληνικής πολιτείας όμως έχουν πλέον γιγαντω¬ 
θεί. Το βιοτικό μας επίπεδο διαρκώς ολισθαίνει και είναι πια ορατός ο 
κίνδυνος άμεσης ραγδαίας επιδείνωσης. Προσωπική μου γνώμη εί¬ 
ναι ότι ο σημερινός τρόπος που κυβερνιόμαστε ως λαός είναι ανα¬ 
χρονιστικός. Αποτέλεσμα αυτού είναι και η αδυναμία εφαρμογής επι¬ 
τυχημένης οικονομικής πολιτικής που να οδηγεί σε οικονομική ανά¬ 
πτυξη. Ακόμα και σωστά μέτρα ή ορθές προτάσεις δεν μπορούν να 
εφαρμοστούν με τρόπο ώστε να δώσουν πρακτικά αποτελέσματα. 
Το σημερινό πολιτικό σκηνικό δεν το επιτρέπει. 

Μία εκ των βασικών αιτιών του σημερινού αδιεξόδου είναι το ισχύον 
Σύνταγμα. Εκτός του ότι και αυτό εφαρμόζεται πλημμελώς δεν επαρ- 
κεί ώστε να διασφαλίζει την ύπαρξη πραγματικού δημοκρατικού πο¬ 
λιτεύματος. Ανεξάρτητα από την ιστορική διαδρομή του, σήμερα εκ 
των πραγμάτων είναι ανεπαρκές. Προτείνω λοιπόν να ξεκινήσουμε 
άμεσα τη διαδικασία υιοθέτησης νέου Συντάγματος. 

Η δική μου πρόταση για το νέο Σύνταγμα των Ελλήνων έχει ως εξής: 

Να διασφαλίζονται 3 βασικές αρχές: η διάκριση των εξουσιών, η 
πραγματική συμμετοχή του λαού και η ισονομία. 

Νομοθετική εξουσία 

Η Βουλή πρέπει να αποσυνδεθεί από την Κυβέρνηση. Να είναι ένα 
σώμα 500 βουλευτών που θα εκλέγονται με ΚΛΗΡΩΣΗ (με αντιπρο¬ 
σωπευτικά κριτήρια όπως: ηλικία, μόρφωση, περιοχή, φύλο κλπ). Η 
θητεία διάρκειας 1 έτους να είναι υποχρεωτική για όσους κληρωθούν 
με την αντίστοιχη αποζημίωση, χωρίς δικαίωμα επανεκλογής. Η βου¬ 
λευτική αποζημίωση να ισούται με τις απολαβές των ανωτάτων δη¬ 
μοσίων λειτουργών. Όλοι οι νόμοι (που θα προετοιμάζονται και θα 
προτείνονται από την Κυβέρνηση ή άλλους φορείς) να εγκρίνονται 
μόνο από τη βουλή με απόλυτη πλειοψηφία. Φυσικά για ειδικές περι¬ 
στάσεις (πόλεμοι, θεομηνίες κλπ) μπορούν να υιοθετηθούν ειδικές 
συνθήκες, αλλά κατά τη γνώμη μου αυτό είναι περιττό. 

Εκτελεστική εξουσία 

Οποιοσδήποτε θέλει μπορεί να θέσει υποψηφιότητα για Πρωθυ¬ 
πουργός με τη διενέργεια εκλογών όπως και σήμερα κάθε 4 χρόνια. 

Με τη διαφορά η Κυβέρνηση να εκλέγεται δια της ΨΗΦΟΥ του λαού 
με απόλυτη πλειοψηφία σε επαναληπτικές εκλογές μεταξύ των δυο 
πρώτων. Ο επικεφαλής της Κυβέρνησης να κυβερνά εφαρμόζοντας 
τους ελληνικούς νόμους τους οποίους όμως ΔΕΝ ψηφίζει αυτός, αλ¬ 
λά η πραγματικά ανεξάρτητη Βουλή. 

Ελεγκτική εξουσία 

Ως ελεγκτικό όργανο των άλλων δύο εξουσιών προτείνεται η σύστα¬ 
ση Σώματος Γερουσίας ΑΡΙΣΤΗΝΔΗΝ 100 μελών από όλο το φάσμα 
του επιστημονικού και πνευματικού κόσμου της χώρας. Η βουλή να 
εγκρίνει ως Γερουσιαστές με 3ετή θητεία πολίτες άνω των 65 ετών με 
την εφαρμογή προεπιλεγμένων αντιπροσωπευτικών κριτηρίων 
(πανεπιστημιακοί, δικαστικοί, στρατιωτικοί, λογοτέχνες, άνθρωποι 
του πνεύματος και του πολιτισμού, πολίτες με κοινωνική προσφορά 
κλπ). Τον ακριβή τρόπο επιλογής των Γερουσιαστών είναι κάτι που 
όλοι μαζί μπορούμε να συμφωνήσουμε. Το ζητούμενο πάντως είναι 
να υπάρξει ένα σώμα ηθικών και πνευματικών ανθρώπων που θα 
ελέγχει προς όφελος του λαού τη διακυβέρνηση του τόπου(χωρίς 
πρόσθετη αμοιβή αφού θα έχουν ήδη τη σύνταξη τους και τα έξοδα 
τους θα καλύπτονται από το δημόσιο). Η σημερινή Προεδρία της 
Δημοκρατίας είναι κατά τη γνώμη μου περιττή. 

Όλα αυτά βέβαια δεν είναι παρά μια ιδέα. Μια πρόταση, όπως και 
δεκάδες άλλες που μπορεί να υπάρξουν. Αν όλοι μαζί το συζητήσου¬ 
με και το μελετήσουμε μπορούμε να πετύχουμε ουσιαστικές αλλαγές 
στην πολιτική μας ζωή. Αρκεί να γίνει η αρχή. Πως μπορεί να γίνει 
αυτό πρακτικά; Να κληθεί ο ελληνικός λαός να αποφασίσει με δημο¬ 
ψήφισμα αν επιθυμεί νέο Σύνταγμα. Εφόσον ο λαός αποφανθεί θετι¬ 
κά, να συσταθεί με κλήρωση ένα σώμα χιλίων επιστημόνων που σε 
σύντομο χρονικό διάστημα να παρουσιάσει προς έγκριση το νέο 
Σύνταγμα. Την προεργασία, για παράδειγμα, μπορούν να κάνουν 
επιτροπές σε κάθε νομό και αντιπρόσωποί τους να μελετήσουν στη 
συνέχεια κεντρικά την ενιαία πρόταση. Να προκηρυχθούν εκλογές 
και να ξεκινήσει ο τόπος να διοικείται με βάση το καινούργιο Σύνταγ¬ 
μα. 

Είναι κάτι που το έθνος μας μπορεί να φέρει εις πέρας. Η κοινωνία 
μας πιστεύω ότι έχει το ανθρώπινο κεφάλαιο και τις απαπούμενες 

δυνάμεις να εξυγιάνει τη δημόσια ζωή. Μπορούμε να τα καταφέρου¬ 
με. Πάνω απ’ όλα όμως πιστεύω ότι πρέπει να το κάνουμε για να 
μπορέσουμε να αντιμετωπίσουμε τις προκλήσεις που έρχονται με 
τρόπο δημοκρατικό και στέρεο. Το οφείλουμε στους εαυτούς μας 
αλλά και στις μέλλουσες γενιές._ ( δ Υ κ ) 


Φορολογική μεταρρύθμιση 

Γενιές ολόκληρες οικονομολόγων έχουν γαλουχηθεί με φορολογικά 
παραμύθια. Αποτέλεσμα αυτής της στρέβλωσης είναι οι εγκληματι¬ 
κές φορολογικές πολιτικές που βιώνει η κοινωνία μας τις τελευταίες 
δεκαετίες. Στο όνομα της φορολογικής δικαιοσύνης εφαρμόζονται οι 
πλέον άδικοι και καταστρεπτικοί φόροι. Στο όνομα της αναδιανομής 
εισοδήματος ευνοείται η βίαιη συσσώρευση χρηματικών κεφαλαίων. 
Στο όνομα της οικονομικής ανάπτυξης διαλύεται ο παραγωγικός ι¬ 
στός. Η ίδια η οικονομική θεωρία βιάζεται και κατακρεουργείται στο 
βωμό ιδιοτελών συμφερόντων. Η οικονομική επιστήμη αντί να υπηρε¬ 
τεί τη λογική και τη δικαιοσύνη καταντά άθυρμα πολιτικών παιγνίων. 

Τι διδάσκεται στις οικονομικές σχολές τις τελευταίες δεκαετίες; Ότι η 
δίκαιη φορολόγηση οφείλει να είναι αυξητικά αναλογική. Ότι οι 
άμεσοι φόροι είναι δίκαιοι και οι έμμεσοι άδικοι. Ότι η φορολόγηση 
είναι μέσον αναδιανομής του εισοδήματος. Ότι η υψηλή φορολόγη¬ 
ση ευνοεί την αναπτυξιακή πολιτική. Αυτά διδάσκονται ως θέσφατα 
και διάφορα άλλα παρόμοια. Είναι όμως έτσι; Όχι! Αυτό μάλιστα το 
αποδεικνύει η ίδια η οικονομική επιστήμη, η οποία εκτός από κοινωνι¬ 
κή επιστήμη, θεωρητική, είναι ΚΑΙ επιστήμη θετική. Εκεί ακριβώς βρί¬ 
σκεται και η μεγάλη ομορφιά της. Τι διαπιστώνει λοιπόν ένας οικονο¬ 
μολόγος δια της θετικής χρήσης των οικονομικών; Ότι όταν οι φόροι 
αυξάνουν αναλογικά αποφέρουν λιγότερα έσοδα. Ότι οι έμμεσοι 
φόροι είναι περισσότερο αποδοτικοί από τους άμεσους. Ότι η υψηλή 
φορολόγηση προκαλεί διαφθορά φοροκλοπή και φοροαποφυγή. 

Βιώσαμε λοιπόν τα τελευταία χρόνια πολλαπλάσια αύξηση του φο¬ 
ρολογικού συντελεστή αναλόγως με την αύξηση του εισοδήματος. Τι 
συνέβη; Τα υψηλά εισοδήματα ή έφυγαν από τη χώρα ή απεκρύβη- 
σαν λαδώνοντας επίορκους υπαλλήλους. Βιώσαμε επίσης τεκμαρτή 
φορολόγηση. Τι συνέβη; Οι νομοταγείς πολίτες φορολογήθηκαν 

πολλαπλώς για εισοδήματα και περιουσίες ενώ οι πολύ πλούσιοι 
βρήκαν τον τρόπο να αποφύγουν την άδικη επιβάρυνση. Βιώσαμε 
ακόμη υπέρμετρη αύξηση φορολογικών εισφορών. Τι συνέβη; Η υ¬ 
γιής επιχειρηματικότητα εγκατέλειψε τη χώρα ενώ η μαύρη εργασία 
εκτοξεύθηκε. Από όλα αυτά ωφελήθηκε το κράτος; Όχι! Ποιοι ωφελή¬ 
θηκαν; Επίορκοι υπάλληλοι που έκαναν περιουσίες επιτρέποντας 
παρανομίες και επιχειρηματίες που εκμεταλλεύθηκαν την κρατική δι¬ 
αφθορά. Ποιος εχέφρων άνθρωπος θα δέχονταν να φορολογείται 
με 60% ή 80%; Αλλά κι αν από επιχειρηματική ανάγκη το δέχονταν, 
πόσο θα άντεχε τον ανταγωνισμό; 

Το ίδιο συνέβη και στα υψηλόβαθμα εξειδικευμένα στελέχη του ιδιωτι¬ 
κού τομέα. Για έναν έμπειρο υπάλληλο που μια εταιρεία πλήρωνε πχ 
3.000 ευρώ (και απαιτούσε και την ανάλογη εργασία) αυτός εισέ- 
πραττε τα μισά. Δηλαδή λίγο παραπάνω από έναν υπάλληλο που 
στοίχιζε 2.000 ευρώ. Που καταλήξαμε; Οι μισθοί κατέρρευσαν, η 
ποιότητα του ιδιωτικού τομέα έπεσε κατακόρυφα και διέρρευσαν στο 
εξωτερικό πολλοί εξειδικευμένοι εργαζόμενοι. Ταυτόχρονα όμως τα 
ροΙόβη όογε του δημοσίου, των ΔΕΚΟ και των τραπεζών διατήρη¬ 
σαν τις σκανδαλώδεις αμοιβές τους, χωρίς όμως να προσθέτουν 
αξία στην ελληνική οικονομία. Έτσι φτάσαμε στα σημερινά χάλια. 

Έτσι φτάσαμε σε ένα άδικο, άνισο και αντιπαραγωγικό κράτος. Στο 
όνομα δήθεν της φορολογικής δικαιοσύνης αδικήθηκαν οι πολλοί 
και ευνοήθηκαν οι λίγοι. Στο όνομα δήθεν της ορθής αναδιανομής 
φτώχυναν οι πολλοί και πλούτισαν οι ημέτεροι. Στο όνομα δήθεν του 
κοινωνικού κράτους το βιοτικό επίπεδο των πολλών διολίσθησε. Στο 
όνομα δήθεν της οικονομικής ανάπτυξης βιώσαμε ανεργία, χρέος 
και στασιμότητα. Στο όνομα δήθεν της οικονομικής επιστήμης υπέ- 
στημεν αντιεπιστημονικές μεθόδους παράλογων πολιτικών. 

Η πραγματικότητα πάντως είναι ότι ένα φορολογικό σύστημα δεν 
μπορεί να είναι τελείως δίκαιο. Μπορεί όμως να μην είναι άδικο. Κυρί¬ 
ως δε μπορεί να είναι αποτελεσματικό. Τι σημαίνει αυτό; Σημαίνει ότι 
ένα φορολογικό σύστημα είναι αποτελεσματικό όταν κατανέμει τα 
φορολογικά βάρη σε όλους όσους μπορούν να τα αντέξουν, ότι 
επιτρέπει στο κράτος να είναι βιώσιμο (να μην έχει δηλαδή ανάγκη 
δανεισμού), ότι ευνοεί την επιχειρηματικότητα (άρα μειώνει την ανερ¬ 
γία), ότι βελτιώνει βιοτικό επίπεδο όλων και κυρίως σημαίνει ότι είναι 
βιώσιμο. Το σημερινό φορολογικό σύστημα όμως δεν είναι τίποτα 

από όλα αυτά. 

Η ορθή χρήση της οικονομικής επιστήμης, δια της επεξεργασίας των 
δεδομένων, διδάσκει ότι η μεγιστοποίηση του φορολογικού οφέλους 
επιτυγχάνεται με ένα χαμηλό ποσοστό φόρου επί των εσόδων δι’ 
ενός απλού καθολικού φορολογικού συστήματος. Το ποσοστό αυτό 
βέβαια διαφέρει αναλόγως των ιδιαίτερων χαρακτηριστικών κάθε 
τοπικής οικονομίας και των ιστορικών συγκυριών. Η διαχρονική μελέ¬ 
τη πάντως δείχνει ότι τα πετυχημένα φορολογικά συστήματα εφάρ¬ 
μοζαν φόρους 10% - 20% επί των ιδιωτικών προσόδων. Πετυχημένο 
είναι εκείνο το φορολογικό σύστημα που επιτρέπει στο κράτος να έχει 
τα απαραίτητα έσοδα για την κάλυψη των αναγκών αλλά παράλλη¬ 
λα ευνοεί την άνοδο της ιδιωτικής δραστηριότητας. 

Τι ισχύει όμως σήμερα; Σήμερα όπως άλλωστε και τις τελευταίες δεκα¬ 
ετίες εφαρμόζεται υψηλή φορολόγηση δι' ενός πολυπλοκότατου φο¬ 
ρολογικού συστήματος. Είναι αποτελεσματικό; ΟΧΙ! Το κράτος αδυ¬ 
νατεί να καλύψει τις ανάγκες του, εξ ου και τα διαρκή δημοσιονομικά 
ελλείμματα. Παράλληλα η ιδιωτική δραστηριότητα, ακόμα και μετρού- 
μενη δια του ΑΕΠ, συρρικνώνεται. Έχει δημιουργηθεί έτσι ένας 
«οικονομικός βάλτος» όπου κράτος και ιδιώτες είναι εγκλωβισμένοι 
σε αδιέξοδο οικονομικής ρευστότητας. 

Παρατηρούνται δε διάφορα παράδοξα όπως: άτομα με μηδενικό 
εισόδημα να φορολογούνται, άτομα με μεγάλη περιουσία να πλη¬ 
ρώνουν αναλογικά πολύ λιγότερο φόρο, οι συντάξεις να μην είναι 
αναλογικές των συνολικών εισφορών και πολλές άλλες επώδυνες 
αδικίες για μεγάλο παραγωγικό τμήμα της κοινωνίας. 

Γιατί όμως φτάσαμε στο σημερινό πρόβλημα; Γιατί αυτοί που νομο¬ 
θετούν είναι κατά κανόνα άτομα με υψηλή ατομική περιουσία και 
προκρίνουν το ιδιωτικό τους συμφέρον έναντι του συλλογικού. Αυτοί 
που νομοθετούν δε, διορίζουν τόσο τους καθηγητές οικονομικών 
όσο και τους αρμόδιους άσκησης της φορολογικής πολιτικής. Για 
την κάλυψη των ελλειμμάτων μάλιστα αυτής της αποτυχημένης οικο¬ 
νομικής πολιτικής τους έχει εδώ και πολλά χρόνια υιοθετηθεί η πρα¬ 
κτική του δημόσιου δανεισμού. Το δημόσιο χρέος επέτρεψε έτσι τον 
πλουτισμό ανθρώπων που ΔΕΝ το δικαιούνταν. Κατέστρεψε όμως 
την ελληνική οικονομία. Γιατί τα κεφάλαια αυτά αντλήθηκαν από αν¬ 
θρώπους που τα είχαν δουλέψει και δεν έπρεπε να τους είχαν αφαι- 

ρεθεί. Προκλήθηκε έτσι μια γιγαντιαία άνιση, άδικη και καταστρεπτική 
αναδιανομή εισοδήματος. Από αυτή την αναδιανομή ωφελήθηκαν 
άνθρωποι αντιπαραγωγικοί, εν πολλοίς ανήθικοι και που επιδείνω¬ 
σαν με τη συμπεριφορά τους το οικονομικό πρόβλημα. Από αυτή 
την αναδιανομή η χώρα όχι μόνο δεν καρπώθηκε οικονομικά οφέλη 
αλλά επιπρόσθετα βίωσε αδικία, κοινωνική αποδόμηση, μεταναστευ- 
τική αιμορραγία, ανεργία, βιοτική υποβάθμιση, αποσάθρωση υπο¬ 
δομών και απώλεια δημόσιου πλούτου. Διαλύθηκε δε ο παραγωγι¬ 
κός ιστός και ολόκληροι τομείς σχεδόν εξαφανίστηκαν. 

Τι πρέπει να γίνει λοιπόν; Προτείνω ΑΜΕΣΗ ΦΟΡΟΛΟΓΙΚΗ ΜΕΤΑΡΡΥΘ¬ 
ΜΙΣΗ. Με την εφαρμογή ενός υπεραπλουστευμένου φορολογικού 
συστήματος σε βάθος ΙΟετίας ώστε να αποτοξινωθεί η ελληνική οι¬ 
κονομία. Μετά την δεκαετία το φορολογικό σύστημα μπορεί να επι- 
καιροποιηθεί επί το λειτουργικότερον. Σήμερα όμως πρέπει να καταρ- 
γηθούν όλοι οι φόροι (ακόμα και ο ΦΠΑ) και κάθε είδους επιβάρυν¬ 
ση. Αντί αυτών να εφαρμοστούν μόνο ένας φόρος 10% (για κάθε 
έσοδο και μορφή εισοδήματος) και μια ασφαλιστική εισφορά 10% 
(καταβαλλόμενη από τον εργοδότη για κάθε είδος αμοιβής και απα¬ 
σχόλησης). Με μια και μόνη αυστηρότητα: μετά από μια προειδοποί¬ 
ηση ο για δεύτερη φορά παραβάτης θα στερείται των πολιτικών του 
δικαιωμάτων και τη δυνατότητα να εργάζεται στη χώρα. Όσον αφο¬ 
ρά την περιουσία, αυτή να εξαιρεθεί κάθε φορολογίας, εφόσον δι¬ 
καιολογείται από ΠόθενΈσχες. 

Αυτό βέβαια θα προκαλέσει ένα σοκ. Η θετική του πλευρά θα είναι η 
εκτόξευση της επιχειρηματικότητας. Η αρνητική του θα είναι ότι θα 
προκαλέσει ίσως πρόσκαιρη δημοσιονομική ανωμαλία. Αυτό όμως 
θα διαρκέσει το πολύ ένα χρόνο κατά τον οποίο το κράτος θα πρέπει 
να εκσυγχρονισθεί. Μετά όμως θα έχει εξυγιανθεί η λειτουργία του 
και η εθνική οικονομία θα οδηγηθεί σε μακροχρόνια ανάπτυξη. Ο¬ 
πωσδήποτε μια τέτοια πρόταση απαιτεί συντονισμό μελέτης και δρά¬ 
σης. Αν υπάρξει η πολιτική βούληση πάντως ο επιστημονικός κό¬ 
σμος της χώρας μας μπορεί να ανταπεξέλθει. 

Η δική μου προσωπική επιστημονική εκτίμηση είναι ότι αυτό θα συμ¬ 
βεί οπωσδήποτε στο μέλλον. Αν δεν το κάνουμε όμως εμείς σχεδια¬ 
σμένα, θα συμβεί πέρα από τον έλεγχο μας, κάτω από την πίεση των 
αφόρητων αναγκών και ίσως στα πλαίσια δημοσιονομικού ολέ- 

θρου. Αυτό οφείλουμε σήμερα να το προλάβουμε._ ( δ Υ κ ) 


Τα οικονομικά του φόβου 

Ένα από τα στοιχεία που συνθέτουν τη μαγεία των οικονομικών είναι 
η διπλή τους φύση τόσο ως θετικής όσο κι ως κοινωνικής επιστήμης. 
Η ολοκληρωμένη κατανόηση τους απαιτεί την ισορροπημένη χρήση 
των μαθηματικών παράλληλα με επιστήμες όπως για παράδειγμα η 
ιστορία, η κοινωνιολογία ή η ψυχολογία. Η τελευταία μάλιστα κάποιες 
φορές γίνεται άκρως απαραίτητη για την ορθή εξαγωγή οικονομι¬ 
κών συμπερασμάτων. Εκείνες τις φορές ειδικά που ένα ανθρώπινο 
συναίσθημα, ο φόβος, κυριαρχεί στις κοινωνικές συμπεριφορές η 
επιστήμη της ψυχολογίας καθίσταται αναγκαία σε όλα τα επιστημονι¬ 
κά πεδία. 

Για να γίνω πιο κατανοητός θα χρησιμοποιήσω την περίπτωση της 
στρατιωτικής επιστήμης. Μια σύγχρονη στρατιωτική μελέτη απαιτεί 
λόγου χάρη εκτός από τα αμιγώς στρατιωτικά δεδομένα και τη χρή¬ 
ση της ιστορίας. Υπάρχουν όμως γεγονότα δυσεξήγητα όπου οι α¬ 
ριθμοί, οι τακτικές, η ισχύς δεν αρκούν για να μας δώσουν ολοκλη¬ 
ρωμένη ερμηνεία φαινομένων. Για παράδειγμα η κατάρρευση του 
μικρασιατικού μετώπου το '22 ή το έπος του ελληνοϊταλικού πολέμου 
το '40. Αυτό το κενό γνώσης όμως συμπληρώνεται επαρκώς με τη 
χρήση της ψυχολογίας. Σε αυτά τα παραδείγματα καταλυτικός συντε¬ 
λεστής βαρύτητας ήταν ο φόβος. Το '22 ο φόβος ήταν αρνητικός 
παράγων για τον ελληνικό στρατό ενώ το '40 ήταν αντιστρόφως 
ευεργετικός. Παρατηρούμε τότε ότι ανεξάρτητα από τη διαμόρφωση 
των συνθηκών ή την εξέλιξη των γεγονότων, άπαξ και ο φόβος απέ¬ 
κτησε ειδικό βάρος μετεβλήθη εντελώς το γενικότερο πλαίσιο. Συγκε¬ 
κριμένα το 1922 η υπεροχή και η ισχύς του ελληνικού στρατού ήταν 
τέτοια που δεν δικαιολογούσε την ήττα, πολλώ δε μάλλον την άτακτη 
φυγή. Μόλις το 1921 είχε πραγματοποιήσει το ακατόρθωτο από ο- 
ποιονδήποτε στρατό: τη διέλευση της αλμυρός ερήμου και αμέσως 
μετά το αδιανόητο: την εκπόρθηση του Καλέ Γκρότο. Οι Έλληνες φα¬ 
ντάροι το 1921 πέτυχαν εκεί που οι Έλληνες του Μεγάλου Αλεξάν¬ 
δρου είχαν αποτύχει. Ο αήττητος ελληνικός στρατός όμως, ο έχων 
πραγματοποιήσει απίστευτους άθλους, ο νικητής σε κάμπους, βου¬ 
νά κι ερήμους, αυτός που πολεμούσε με λίγες σφαίρες, με ξιφολόγ- 

χες ή ακόμη και με πέτρες και νικούσε, το έβαλε στα πόδια. Μέσα σε 
τρεις μέρες τα λιοντάρια μετεβλήθησαν σε λαγούς. Οι φαντάροι από 
ημίθεοι ήρωες κατάντησαν πανικόβλητοι φυγάδες που έτρεχαν τόσο 
γρήγορα που οι εχθροί λαχάνιασαν να τους κυνηγάνε. Γιατί; Γιατί οι 
διοικούντες αποδείχτηκαν ανεπαρκείς, ανήθικοι και απομακρύνθηκαν 
από τους φαντάρους που κρεμούσαν τις ρέγκες στα παλούκια. Το 
στράτευμα αφέθηκε νηστικό, το ηθικό καταρρακώθηκε, προτιμήθη¬ 
καν απόλεμοι διοικητές και απούσιασε η εθνική στρατηγική. Τελικό 
αποτέλεσμα η καταστροφή. 

Αντίθετα το 1940 γεννήσαμε το φόβο στον εχθρό που παρότι οργα¬ 
νωμένος και πανίσχυρος απέναντι μας ηττήθηκε κατά κράτος. Υπέ- 
στη δε κλονισμό από τον οποίο δεν συνήλθε ποτέ. Ο φόβος του απέ¬ 
ναντι μας τον συνόδευε ακόμη και στις μάχες της Βορείου Αφρικής 
όπου κι εκεί τον παίρναμε στο κατόπι. Εμείς αντίθετα δείξαμε θάρρος, 
αυταπάρνηση και τέτοια ψυχική ανάταση που πετύχαμε άθλους δυ¬ 
σερμήνευτους από τους φυσικούς νόμους. Η επιτυχία όμως δεν 
ήταν αποτέλεσμα μόνο του θάρρους. Είχαμε στο πεδίο της μάχης 
εμπειροπόλεμους και ηθικούς ηγήτορες. Υπήρχε εθνικό σχέδιο δρά¬ 
σης και αρραγής κοινωνική ενότητα. Το ηθικό ήταν στα ύψη. Είχαμε 
όμως και ικανά όπλα. Από εγκληματική παράλειψη της τότε ηγεσίας 
βέβαια μας έλειπαν οι σφαίρες, τα φορτηγά, τα πολυβόλα ακόμα και 
οι αρβύλες αλλά είχαμε το περίφημο ορεινό πυροβολικό. Η τότε νίκη 
εξασφαλίστηκε από το άριστο πυροβολικό μας. Χωρίς αυτό ούτε οι 
ξιφολόγχες, ούτε το θάρρος, ούτε η αυτοθυσία των φαντάρων μας 
θα αρκούσαν. Λίγα πυροβόλα ήταν κι αυτά παλιά, αφού τα καλά και 
τα πολλά τα είχαμε παρατήσει τρέχοντας στη Μικρασία, αλλά με α¬ 
τρόμητους πυροβολητές άριστους γνώστες των μαθηματικών. 

Η επιτυχία ή η αποτυχία λοιπόν είναι ζήτημα πολλών παραγόντων. Η 
ηγεσία, ο σχεδιασμός, τα υλικά, η εκπαίδευση, η συνοχή συμμετέ¬ 
χουν στο τελικό αποτέλεσμα. Όλα αυτά όμως πάνε περίπατο αν 
προκύψει φόβος. Οι παράγοντες δε που γεννούν φόβο είναι οι ίδιοι 
σε κάθε ανθρώπινη δραστηριότητα. Ότι ακριβώς ισχύει στα στρατιω¬ 
τικά ισχύει και στα οικονομικά. Όταν οι ψυχολογικές συνθήκες γεννή¬ 
σουν φοβικό σύνδρομο οι αριθμοί, τα νομίσματα, οι βιομηχανικές 
υποδομές, οι παραγωγικοί συντελεστές, οι φωστήρες πάνε περίπα¬ 
το. Ακόμη και η ισχυρότερη οικονομία μπορεί να καταρρεύσει αν ο 
φόβος αποκτήσει δυναμικό μέγεθος. 

Ομοίως στην οικονομία ο φόβος μπορεί να γεννηθεί όταν συνδυα¬ 
στούν η κακή διοίκηση με τις λάθος επιλογές. Όταν λείψει η ηθική κι 
όταν η ηγεσία αποσυνδεθεί από το λαό τότε αυξάνει ο κίνδυνος η 
κοινωνία να εισέλθει εντός ψυχολογικού βαράθρου όπου το παραμι¬ 
κρό γεγονός μπορεί να προκαλέσει πανικό. Ακόμη και απόλυτα φυ¬ 
σιολογικά φαινόμενα, αναμενόμενα, προβλέψιμα, διαχειρίσιμα υπό 
φυσιολογικές συνθήκες που όμως ο φόβος μετατρέπει σε άγνωστες 
υπέρκοσμες απειλές. Τότε ακόμη και οι ωριμότερες κοινωνίες μπορεί 
να μεταβληθούν σε αγέλες. Τότε ο φόβος οδηγεί επιχειρηματίες, επεν¬ 
δυτές, εργαζόμενους, πολιτικούς σε αψυχολόγητες αυτοκαταστροφι- 
κές συμπεριφορές. Έτσι ερμηνεύονται φαινόμενα οικονομικών κρίσε¬ 
ων όπως το 1929 ή το 2008 όπου κανένα μέτρο δεν μπορεί να απο¬ 
δώσει αν δεν αποκατασταθεί η ψυχολογική ισορροπία δια της εκμη- 
δενίσεως του φόβου. Αυτό είναι κάτι που οι ικανοί οικονομολόγοι και 
επιχειρηματίες γνωρίζουν από ένστικτο ή εμπειρία. Όπως γνωρίζουν 
και το αντίθετο. Η καλή ψυχολογία, η ψυχική ανάταση και η ηθική 
σύνδεση διοικούντων και κοινωνίας μπορούν να οδηγήσουν σε οι¬ 
κονομικά θαύματα, όταν όμως υπάρχουν τα κατάλληλα «όπλα» 
έστω και κατ’ ελάχιστον. Αυτό το γνώριζαν άριστα οι μπαρουτοκα- 
πνισμένοι οπλαρχηγοί που θαυματούργησαν το 1821, το 1912-1922 
και το 1940. Ομοίως όλοι οι επιστήμονες γνωρίζουν επίσης ότι η ψυ¬ 
χολογία έχει άμεση επίδραση στην επιστήμη τους είτε είναι ιατρική, 
στρατιωτική ή οικονομική. 

Αυτό όμως που δεν γνωρίζουν σήμερα οι «απόλεμοι» οικονομολόγοι 
είναι το εξής: ενώ ο φόβος μπορεί από μόνος του να καταστρέψει 
και την πιο ισχυρή οικονομία, το θάρρος από μόνο του δεν αρκεί για 
την ανάπτυξη. Για την οικονομική ανάπτυξη η καλή ψυχολογία είναι 
μεν απαραίτητη αλλά δεν φτάνει. Απαιτούνται εξίσου χρηστή διοίκη¬ 
ση και ισχυρά «όπλα». Οι υπεύθυνοι της οικονομικής πολιτικής πρέ¬ 
πει να εμπνέουν, να έχουν γνώση και να χρησιμοποιούν τα κατάλλη¬ 
λα δημοσιονομικά εργαλεία. Ισχύει δε πάντα η αρχή ότι οι διοικούντες 
κρίνονται από το αποτέλεσμα κι όχι από την πρόθεση. 

Αυτή η αλήθεια αποκτά σήμερα ειδική βαρύτητα. Ακόμη κι αν δεχτού¬ 
με ότι οι διοικούντες έχουν καλή πρόθεση μπορούν να ανταπεξέλ- 
θουν; Είναι όμως άνθρωποι χωρίς πραγματική εμπειρία, με μειωμένο 
ηθικό έρεισμα και μακριά από την κοινωνία. Η ψυχολογία του λαού 
βρίσκεται στο ναδίρ και τα οικονομικά «όπλα» είναι εξασθενημένα. Η 

ελληνική οικονομία εδώ και χρόνια ψυχορραγεί. Ισορροπεί κλείνο¬ 
ντας τα μάτια σε τεντωμένο σχοινί πάνω από ένα κενό αριθμών και 
πραγματικότητας που διαρκώς μεγαλώνει. Αυτή η εύθραυστη ισορ¬ 
ροπία όμως μπορεί να διατηρηθεί; Δεν είναι σίγουρο. Η πίστη στον 
καλό Θεό της Ελλάδος βέβαια βοηθάει αλλά όχι πάντα. Κάποτε απο- 
στρέφει το πρόσωπο του και φταίμε εμείς γι’ αυτό. Η απουσία σχεδι- 
ασμού προστιθέμενη στην εγχώρια αβεβαιότητα και την μακρόχρονη 
ψυχολογική πίεση των Ελλήνων αυξάνει την πιθανότητα να προκλη- 
θεί αγελαίος φόβος. Φόβος, που εξ’ αιτίας ενός μείζονος ή ήσσονος 
σημασίας γεγονότος, είτε θα προκληθεί στο εσωτερικό ή θα μεταδο¬ 
θεί απ’ έξω. Το ότι δεν κυλίσαμε σε οικονομικό βάραθρο μέχρι τώρα 
δεν σημαίνει ότι θα το αποφύγουμε και στο άμεσο μέλλον. Αντιθέτως 
ο διεθνής οικονομικός ορίζοντας σκοτεινιάζει και όλα δείχνουν ότι οι 
συνθήκες θα χειροτερέψουν. 

Εμείς όμως συνεχίζουμε στον ίδιο ρυθμό. Όπως ακριβώς και στη 
Μικρασία. Ενώ όλα έδειχναν ότι επέρχεται θύελλα οι ιθύνοντες ούτε 
μέτρα έλαβαν ούτε εθνική στρατηγική χάραξαν. Πίστευαν ότι απλά οι 
ξένοι θα συνέχιζαν να μας βοηθούν. Ότι ακριβώς γίνεται και σήμερα. 
Τότε όμως ούτε οι διοικούντες ούτε ο λαός απέφυγε το μοιραίο. Εμείς 
όμως οφείλουμε να διδαχτούμε από το παρελθόν και να λάβουμε τα 
μέτρα μας όσο έχουμε ακόμη καιρό. Με σύνεση και εθνική παρρησί¬ 
α. Χωρίς φόβο και χωρίς πάθος._ ( δ ν κ ) 


Η ομορφιά τοο κόσμοο 

Η αληθινή ομορφιά του κόσμου δόθηκε από τον Πλάστη μέσα απ’ 
τη διαφορετικότητα και την ποικιλία. Πόσα λουλούδια υπάρχουν; Πό¬ 
σα χρώματα; Πόσες μυρωδιές; Σε τι πανδαισία ομορφιάς ζούμε; Θα 
ήταν απαίσιο να γέμιζε ξαφνικά ο πλανήτης μας από ένα και μόνο 
λουλούδι, ένα και μόνο χρώμα. Όσο όμορφο κι αν ήταν αυτό το 
λουλούδι θα έκανε τον κόσμο μας άσχημο. Αν θέλουμε να ζούμε 
όμορφα πρέπει να σεβόμαστε και να υπερασπίζουμε την ποικιλία και 
τη διαφορετικότητα. 

Αυτό ισχύει και για τους πολιτισμούς των ανθρώπων. Δεν μπορεί να 
υπάρχει μόνο μια μουσική, ένας χορός, μια κουζίνα, ένας τρόπος 
ντυσίματος, μια γλώσσα, μια λογοτεχνία, ένα θέατρο. Δεν μπορεί να 

υπάρχει μόνο ένας πολιτισμός. Μπορεί βέβαια ο καθένας από μας 
να θεωρεί ως ομορφότερο τον δικό του κήπο, το δικό του σπίτι ή το 
δικό του έθνος. Η πραγματικότητα όμως είναι ότι κανένας πολιτισμός 
δεν μπορεί από μόνος του να κάνει τον κόσμο όμορφο. Όσο πλού¬ 
σιος, όσο υψηλός κι αν είναι έχει ανάγκη και από άλλους πολλούς 
και διαφορετικούς πολιτισμούς. Όπως ακριβώς ένας κήπος για να 
είναι πραγματικά όμορφος πρέπει να έχει πολλά και διαφορετικά 
λουλούδια. Όσα περισσότερα τα είδη και όσα περισσότερα τα χρώ¬ 
ματα τόσο καλύτερος και ο κήπος. Γιατί τότε μόνο μπορεί να υπάρξει 
αληθινή αρμονία. 

Για να έχουμε όμως πολλούς και διαφορετικούς πολιτισμούς πρέπει 
να έχουμε πολλά και διαφορετικά έθνη. Αλλά τα έθνη για να υπάρ¬ 
ξουν και να μπορέσουν να αναπτύξουν τον πολιτισμό τους έχουν 
ανάγκη από πατρίδα, από σύνορα. Σύνορα ανοιχτά και φιλόξενα, 
αλλά σύνορα σεβαστά όπως ακριβώς σεβαστός πρέπει να είναι και 
ο χώρος της κάθε οικογένειας. Γιατί το έθνος είναι το σπίτι του πολιτι¬ 
σμού. 

Η κατάργηση των συνόρων και των εθνών θα καταδίκαζε την αν¬ 
θρωπότητα να ζει σε ένα παγκόσμιο κοινόβιο. Η κοινοβιακή ζωή βέ¬ 
βαια είναι παμπάλαια ιδέα που εγκαταλείφθηκε όμως ως αποτυχημέ¬ 
νη. Γιατί αντί να εξυψώνει, όπως ίσως οραματίστηκαν οι εμπνευστές 
της, τη θεϊκή φύση των ανθρώπων οδήγησε αντίθετα στην έξαψη 
των χαμηλότερων ζωϊκών ενστίκτων. Φανταστείτε τι θα συνέβαινε σε 
μια πόλη αν οι κάτοικοι της ζούσαν όλοι μαζί κοινοβιακά. Η κάθε οι¬ 
κογένεια πάντως έχει ανάγκη το δικό της σπίτι. Το δικό της χώρο και 
τη δική της προσωπικότητα. Έτσι κι τα έθνη. Έχουν ανάγκη το δικό 
τους πολιτισμό και το δικό τους εθνικό χώρο. Ανοιχτό και φιλόξενο 
βέβαια αλλά με σεβασμό, με αγάπη και συνεννόηση. Έτσι με την δια¬ 
φορετικότητα των εθνών, εξασφαλίζεται η χάρη της ποικιλίας, η 
πραγματική λάμψη του κόσμου. Διαφορετικά έθνη σημαίνει διαφορε¬ 
τικοί πολιτισμοί, σημαίνει ποικιλία, σημαίνει ομορφιά. Η ισοπέδωση 
όμως των συνόρων οδηγεί σε πολιτισμική αλλοτρίωση κι αυτό με τη 
σειρά του οδηγεί σε ασχήμια. 

Η παραβίαση πάντως των ορίων έχει συνήθως δυο κύριες αιτίες: την 
ανάγκη ή την πλεονεξία. Είτε για σπίτι πρόκειται είτε για κράτος, ο κλέ¬ 
φτης θα παραβιάσει είτε από ανάγκη είτε από πλεονεξία. Την ανάγκη 
που μπορεί να ωθήσει εξαθλιωμένους συνανθρώπους μας σε μετα- 

νάστευση ή την πλεονεξία ηγετών που επιδιώκουν δύναμη και πλού¬ 
το. Πλεονεξία που εκμεταλλεύεται την ανάγκη και την κοροϊδεύει. Την 
παραπλανά με ψεύτικα οράματα και ύπουλα τερτίπια. Θέλει την ισο- 
πέδωση των λαών δήθεν στο όνομα της ελευθερίας. Δήθεν στο 
όνομα του πολιτισμού ή της θρησκείας ή της ηθικής επιβάλει το γκρί¬ 
ζο, το όμοιο, το ίδιο. Λόγια και θεωρίες σαν τις στολές των ολοκλη¬ 
ρωτικών καθεστώτων που ότι χρώματα κι αν φέρουν είναι απαίσια 
ίδιες. Απαίσια και τ’ αποτελέσματα τους. Πόνος, θλίψη και μιζέρια. 

Αν δεν είναι όμως το πρόβλημα τα σύνορα, τότε ποιο είναι; Μα ο 
πολιτισμός! Όταν δεν υπάρχει πολιτισμός τότε έχουμε πρόβλημα. Τό¬ 
τε φουντώνει η ανάγκη κι η πλεονεξία. Αμα οι λαοί ζούνε αρμονικά 
και μ’ αγάπη τους ενοχλούνε τα σύνορα; Αμα όμως λείπει ο πολιτι¬ 
σμός τότε ξεκινούν τα προβλήματα. Αν λείπει η ελευθερία, άμα δέρ- 
νονται οι γυναίκες, άμα βιάζονται παιδιά, αν βασανίζονται ζώα, αν 
σκοτώνεται η ομορφιά τότε έχουμε δράματα. Τότε τρέχει ο κοσμάκης 
να σωθεί. Φεύγει ή τον διώχνουν. Τότε φουντώνει ο φανατισμός, το 
μίσος, η ασχήμια. Τότε ποια είναι η λύση; 

Είναι το να ανοίξουμε τα σύνορα; Να στοιβάζουμε δυστυχισμένες 
ψυχές ή να σταματήσουμε το κακό; Να σταματήσουμε την πηγή τη 
δυστυχίας; Εννοείται! Στις χώρες αυτών των δυστυχισμένων πρέπει 
να δράσουμε. Εκεί να τους βοηθήσουμε να ξαναφτιάξουν τον πολιτι¬ 
σμό τους. Να ξανθίσουν λουλούδια στον τόπο τους, να ακουστούν 
μουσικές, χοροί και τραγούδια. Να γίνει ο κόσμος μας πιο χαρούμε¬ 
νος! Πιο χρωματιστός! 

Αυτοί όμως που αισχροκερδούν πάνω στην ανθρώπινη δυστυχία, 
αυτοί που τα κονομάνε σκοτώνοντας τον πολιτισμό δεν θέλουν να 
χάσουν τα πλούτη τους. Δεν θέλουν να στερέψει η πηγή του κακού 
γιατί από αυτή πλουτίζουν. Θέλουν ποτάμια δυστυχισμένων υπάρξε¬ 
ων κι ας σκοτώνεται η ποίηση, ας λιγοστεύει η μουσική, ας στερεύ¬ 
ουν τα χρώματα. Θέλουν σπασμένα σύνορα, σπασμένα με τη βία, 
γιατί η βία φέρνει χρήμα. Σκοτώνει όμως την ομορφιά. 

Η αληθινή ομορφιά του κόσμου πάντως θέλει διαφορετικότητα και 
ποικιλία. Θέλει μυρωδιές διάφορες, χρώματα ποικίλα, γεύσεις, ακού¬ 
σματα. Θέλει πολιτισμούς πολλούς, θέλει έθνη διαφορετικά, θρησκεί¬ 
ες, φιλοσοφίες, μουσικές διαφορετικές σε χώρες κοντινές ή μακρινές 
δεν έχει σημασία αρκεί να είναι αγαπημένες._ ( δ Υ κ ) 

Εορώ ή δραχμή; 

Το δίλημμα ευρώ ή δραχμή μοιάζει με το απλοϊκότερο ερώτημα κου¬ 
τάλι ή πιρούνι... Η απάντηση όμως είναι ίδια: εξαρτάται. Εξαρτάται τι 
θες να φας, όπως εξαρτάται και τι οικονομία θες να φτιάξεις. Πραγ¬ 
ματικό δίλημμα πάντως για ευρώ ή δραχμή δεν υπάρχει. Το κάθε νό¬ 
μισμα κοινό ή εθνικό έχει την αξία του. Είναι δυο διαφορετικά εργαλεί¬ 
α νομισματικής πολιτικής που έχουν και διαφορετικό τρόπο χειρι¬ 
σμού. Ως εργαλεία δε απαιτούν και τους κατάλληλους μαστόρους. 
Αν όμως αποτύχει ο μάστορας δεν φταίει το εργαλείο. Με αυτή τη 
λογική δεν φταίει το ευρώ ή η δραχμή αν οι χειριστές τους δεν τα κα- 
τάφεραν. Ο σωστός μάστορας επιλέγει το σωστό εργαλείο και κρίνε- 
ται μόνο από το έργο του. 

Για παράδειγμα αν προσπαθήσουμε να φάμε φακές με πιρούνι θα 
αποτύχουμε ακόμα κι αν το πιρούνι είναι χρυσό. Οι φακές τρώγονται 
αποτελεσματικότερα με κουτάλι έστω κι αν είναι ξύλινο. Τότε η ανταλ¬ 
λαγή ενός ξύλινου κουταλιού με ένα χρυσό πιρούνι είναι επιζήμια. Αν 
μάλιστα χρεωθήκαμε για το χρυσό πιρούνι τότε η ζημιά είναι μεγαλύ¬ 
τερη. Υπάρχουν συνθήκες δηλαδή όπου ένα ξύλινο κουτάλι είναι α¬ 
ποτελεσματικότερο από ένα χρυσό πιρούνι. Έτσι και η δραχμή μπορεί 
σε συγκεκριμένες συνθήκες να είναι αποτελεσματικότερη από το ευ¬ 
ρώ. ΟΜΩΣ είτε με πιρούνι είτε με κουτάλι θα μείνουμε νηστικοί αν αυ¬ 
τός που το κρατάει είναι ανίκανος ή τρώει όλο το φαΐ μόνος του. 

Το ίδιο ακριβώς ισχύει και με το νόμισμα που χρησιμοποιούμε. Αν οι 
διοικούντες είναι ανίκανοι ή κλέφτες, είτε ευρώ έχουμε είτε δραχμή η 
οικονομία θα χειροτερεύει. Έπρεπε λοιπόν να μπούμε στο ευρώ; ΔΕΝ 
έχει σημασία. Είτε με ευρώ είτε με δραχμή η ελληνική οικονομία θα 
ακολουθούσε την ίδια πορεία με αυτή που ακολούθησε. Κατ’ αντι¬ 
στοιχία πρέπει να μείνουμε στο ευρώ ή να φύγουμε; ΔΕΝ έχει σημασί¬ 
α. Αν μας κυβερνούν ανίκανοι ή κλέφτες, είτε μείνουμε στο ευρώ είτε 
φύγουμε το οικονομικό μέλλον διαγράφεται δυσοίωνο. 

Σήμερα πάντως αντιμετωπίζουμε πολύ ιδιαίτερες γεωπολιτικές συν¬ 
θήκες που διαμορφώνουν νέες αχαρτογράφητες οικονομικές προ¬ 
κλήσεις. Το πρόβλημα όμως είναι ότι η χώρα μας πλέον δεν διαθέτει 
έμπειρους μαστόρους ούτε για εθνικό ούτε για υπερεθνικό νόμισμα. 
Οι σύγχρονοι χειριστές του ευρώ έχουν αποτύχει εκ των πραγμάτων, 
ενώ οι παλιότεροι χειριστές της δραχμής έχουν εκλείψει. Τι σημαίνει 

αυτό; Σημαίνει ότι ΔΕΝ μπορούμε να κάνουμε οικονομική πολιτική με 
νομισματικά μέτρα. Δεν θα μας σώσει το νόμισμα. Το όποιο νόμισμα 
είναι ένα εργαλείο που στη φάση που βρισκόμαστε το χρειαζόμαστε 
απλά για διεκπεραίωση συναλλαγών. Μας αρκεί λοιπόν το νόμισμα 
μας να είναι ευέλικτο. 

ΤΙ ΚΑΝΟΥΜΕ ΣΗΜΕΡΑ; Το βασικότερο είναι να εντοπίσουμε το πραγ¬ 
ματικό μέγεθος του οικονομικού προβλήματος της χώρας. Το πρώτο 
πράγμα δηλαδή που πρέπει να κάνουμε είναι να καταλάβουμε τον 
κίνδυνο. Το δεύτερο είναι να ενωθούμε προ του κινδύνου. Το τρίτο να 
αρχίσουμε ΑΜΕΣΑ ΧΩΡΙΣ ΧΡΟΝΟΤΡΙΒΗ να παίρνουμε μέτρα ενίσχυ¬ 
σης της οικονομίας για να αντέξει. 

Όσο για το τι νόμισμα θα έχουμε δεν πρέπει να μας πολυασπασχο- 
λεί. Αλλωστε δεν εξαρτάται μόνο από εμάς. Οι διεθνείς συνθήκες πλέ¬ 
ον έχουν γίνει τόσο δυναμικά ρευστές που εγκυμονούν δυσπρόβλε- 
πτες εξελίξεις. Εμείς όμως πρέπει να είμαστε έτοιμοι για κάθε ενδεχό¬ 
μενο^ (δΥΝ 

